
Thailand – Bangkok & Pattaya
10.11. – 22.11.2026.  





13 dana
Otkrijte Tajland – zemlju tradicije, egzotike i osmijeha!

Doživite čaroliju Bangkoka, grada koji nikada ne spava, uživajte u romantičnoj večeri na rijeci Chao Praya i otkrijte raskoš kraljevskih palata i zlatnih hramova. Prepustite se ljepotama ostrva Koh Larn, gdje tirkizno more i bijeli pijesak stvaraju savršen raj za odmor. Osjetite duh Tajlanda na čuvenim plutajućim pijacama i tržištu kroz koje prolazi voz, dok lokalni trgovci nude svoje šarene proizvode.Uživajte u spektakularnom Cabaret showu, noćnim turama Tuk Tuk vozilima i nezaboravnim panoramama s rooftop terasa. Posjetite Ayutthayu – drevnu prijestolnicu pod zaštitom UNESCO-a, gdje hramovi i ruševine pričaju priču o bogatoj historiji kraljevstva. Tajland je destinacija koja spaja avanturu, kulturu i odmor – savršen izbor za one koji žele nezaboravne uspomene i iskustva koja se pamte cijeli život.

CIJENA ARANŽMANA:  rezervacije do 31.03.
3.290 KM






   redovna cijena


3.490 KM
CIJENA ARANŽMANA UKLJUČUJE:
· Avio karta na relaciji Sarajevo – Bangkok – Sarajevo (Turkish Airlines)

· Kofer do 30 kg + ručni prtljag do 8 kg

· Transfer aerodrom-hotel-aerodrom

· Hotelski smještaj u hotelima 4* na bazi  noćenje sa doručkom 
· Prijevoz klimatiziranim autobusima tokom cijelog boravka prema programu 

· Pratilac grupe ispred agencije

· Napojnice za lokalnog vodiča i vozača

· Organizacija putovanja 

CIJENA ARANŽMANA NE UKLJUČUJE:

· Putno zdravstveno osiguranje: za osobe do 60g - 32,00 KM; za osobe od 60g do 70g - 64,00 KM; za osobe od 70g do 80g – 75,00 KM

· Doplata za jednokrevetnu sobu 1.300,- KM

· Osiguranje od otkaza 125,00 KM (pokriva maksimalni iznos 3.290,00 – 3.490,00 KM) 

· Vizu za Tajland – 55 eur – plaća se u agenciji / posreduje agencija 

· Fakulatativni izleti ( svaki sa ručkom )

Nooch garden 

60€


Pattaya City tour

65€
Coral Island

55€


Floating i Train Market

60€
Canal tour i hramovi
95€


Ayutthaya


60€
PAKET IZLETA 345€
Minimalan broj prijavljenih za izlete je 15 osoba. U slučaju manje prijava doći če do korekcije cijene.
* za vizu je potrebna jedna fotografija ne starija od 6 mjeseci i validan pasos (min 6 mjeseci po povratku) za ishođenje vize je   potrebno 14 radnih dana
*Kalkulacija rađena na bazi 15 uplata. U slučaju manjeg broja prijavljenih cijena se uvećava za 200 €

1. DAN /10 novembar
       SARAJEVO – ISTANBUL

Sastanak grupe na sarajevskom aerodromu 2h prije leta. Podjela dokumenata te prijava na let TK 1024 let za Istanbul, planiran u 08:15h. Po slijetanju u Istanbul slijedi nastavak leta za Bankok TK 058 u 15:25h. 

2. DAN / 11 novembar
           BANKOK – PATTAYA
Slijetanje na aerodrom u Bangkoku predviđeno 04:15h. “Dobrodošli u Tajland – Zemlju osmijeha”. Nakon pasoške kontrole slijedi transfer do Pattaye, popularnog ljetovališta na obali Tajlandskog zaljeva. Smještaj u hotel Ozo North Pattaya, koji se nalazi 300 metara od plaže i pruža savršen pogled na more.. Noćenje.

3. DAN / 12 novembar             PATTAYA 
Doručak. Nakon doručka polazak u fakultativni obilazak  prema Nongnooch Gardenu, tropskoj botaničkoj bašti koje se proteže na 200 hektara, sa prelijepim baštama, raznolikom florom i kulturnim programima. Kompletan kompleks se može obići korištenjem buseva koji kruže kroz kompleks. Ručak. Pripremite se da posmatrate kulturni i performans slonova.. Povratak u hotel. Noćenje.
4. DAN / 13 novembar
              PATTAYA 
Doručak. Slobodno vrijeme za kupanje i odmor. Noćenje.

5. DAN / 14 novembar     PATTAYA 

Doručak. Polazak na fakultativni izlet Pattaya city tour tokom kojeg ćemo obići vidikovac sa kojeg se pruža veličanstven pogled na Pattayu, istražićemo Sanctuary of Truth, jedinstven drveni hram sa intrigantnim rezbarijama, te nastavljamo ka plovećoj tržnici na kojoj ćete osjetiti tradicionalnu tajlandsku kuturu i hranu. Ručak u lokalnom restoranu. Zaustavićemo se i kod Planine Velikog Bude ( poznatoj i kao KHAO CHI CHAN ) kako bi smo vidjeli gigantskog budu uklesanog u planinu. Povratak u hotel u Pattayu. Noćenje. 
6. DAN / 15 novembar

PATTAYA

Doručak. Slobodan dan za uživanje na plaži ili bazenu.
7. DAN / 16 novembar

PATTAYA

Nakon doručka polazak na fakultativni cjelodnevni izlet brodom do ostrva Coral Islands, poznatog po kristalno čistom moru i bijelim pješčanim plažama. Ovdje ćete uživati u kupanju, sunčanju i vodenim aktivnostima. Ručak na  ostrvu. Povratak u hotel planiran  oko 15:00h. Noćenje
8. DAN / 17 novembar

PATTAYA

Doručak. Slobodan dan za uživanje na plaži ili bazenu.
9. DAN / 18 novembar

PATTAYA – BANGKOK 

Nakon doručka, odjava iz soba, te polazak prema Bangkoku. Po dolasku u Bangkok smještaj u Rembrandt hotel Bangkok. Noćenje.
10. DAN / 19 novembar            BANGKOK – DAMNOEN SADUAK I MAEKLONG TRAIN MARKETS
Nakon doručka polazak u obilazak Damnoen Saduak ploveće tržnice locirane oko 100 kilometara jugozapadno od Bangkoka gdje ćete imati priliku da se upoznate sa tradicionalnom tajlandskom plovećom tržnicom gdje se voće i povrće prodaje direktno sa čamaca. Možete iznajmiti jedan od čamaca kojim bi ste plavili kroz mrežu čamaca sa robom i kupovati istu sa čamca. Nakon toga odlazimo do lokalne farme gdje ćete naučiti nešto o lokalnom voću i probati svježe voće. Nastavljamo do poznatog Railway marketa (Maeklong Market), jedinstvenog mjesta gdje voz prolazi kroz samu pijacu. Prodavači u sekundi sklanjaju robu s tračnica, a zatim je vraćaju čim voz prođe prizor koji ostavlja snažan utisak i pokazuje nevjerovatnu prilagodljivost lokalnog stanovništva. Ovdje ćete osjetiti pravu atmosferu Tajlanda, uz mirise svježeg voća, povrća i začina.  Ručak u toku obilaska. Povratak u hotel. Noćenje

11. DAN / 20 novembar
  BANGKOK – CITY TOOUR
Nakon doručka krećemo u falkultativni cjelodnevni obilazak Bangkoka. Prva stanica je Grand Palace, veličanstveni kompleks zlatnih hramova i nekadašnja rezidencija tajlandskih kraljeva. Unutar zidina nalazi se i Wat Phra Kaew, Hram Smaragdnog Bude, najvažnije svetište u Tajlandu. Sjaj mozaika, zlatnih stubova i bogato ukrašenih krovova ostavlja snažan utisak na svakog posjetioca. Nastavljamo do Wat Pho, hrama Ležećeg Bude, poznatog po ogromnoj statui dužine 46 metara prekrivenoj zlatnim listićima. Wat Pho je ujedno i najstariji centar tradicionalne tajlandske masaže i medicine. Odlazimo na vožnju čamcima živopisnim kanalima duž kojih se protežu lokalne pijace sa šarenim štandovima, mirisima egzotičnih začina i voća, i gdje se odvija svakodnevni život lokalnog stanovništva. Posjetićemo Wat Arun hram ( hram zore ), koji je lociran odmah uz Chao Phraya rijeku zanimljiv po zadivljujućoj arhitekturi i pogledom na rijeku i grad. Povratak u hotel. Noćenje.
12. DAN / 21 novembar                        BANGKOK
Doručak. Polazak na fakultativni izlet u Ayutthayu, nekadašnji glavni grad Tajlanda koji je pod UNESCO zaštitom kao dio svjetske baštine. Obići ćemo hramove i istorijske lokacije kao što su Watg Yai Chai Mongkhon, Wat Phra Sri Sanpet i Wat Mahathat. Ručak u lokalnom restoranu. Nastavićemo sa obilaskom ostalih hramova kao što je Wat Lokayasutharam sa ogromnim ležećim budom, te u Wat Chaiwatthanaram poznatom po prelijepoj kmerskoj arhitekturi. Povratak u hotel. Noćenje.
13. DAN / 22 novembar

BANGKOK – ISTANBUL - SARAJEVO 

Rani doručak. Nakon doručka odjava iz hotela i transfer na aerodrom u Bangkoku. Po dolasku na aerodrom prijava na let TK 65 sa polijetanjem u 10:10h. Predviđeno slijetanje u Istanbul je 16:45h. Po slijetanju u Istanbul slijedi nastavak putovanja za Sarajevo let TK 1025 u 19:30h. Dolazak na sarajevski aerodrome predviđeno je u 19:20h. KRAJ USLUGE.

